פולה וילקוקס

פולה וילקוקס (באנגלית: Paula Wilcox; נולדה ב-13 בדצמבר 1949) היא שחקנית אנגלייה. היא ידועה בעיקר מתפקידיה בתוכניות טלוויזיה כגון "Girlfriends", הסיטקום "Upstart Crow", "משפחה וצרות אחרות", "Boomers", "אמרדייל", "The Smoking Room", הסדרה "The Queen's Nose", והסיטקום "Man About the House".

ביוגרפיה
וילקוקס נולדה במנצ'סטר שבאנגליה. היא זכתה להכרה כשהייתה חברה בתיאטרון הלאומי לנוער, אליו הצטרפה כשהייתה בת 17. ב-1969 שיחקה באופרת הסבון "קורוניישן סטריט" בתפקיד ג'ניס אחותו של ריי לנגטון. התפקיד הגדול הראשון שלה היה בסיטקום של טלוויזיית גרנדה "The Lovers" בהפקת ITV שכתב ג'ק רוזנטל ובכיכובו של ריצ'רד בקינסייל. לסדרה היו שתי עונות, וסרט באורך מלא. ב-1972 הופיעה וילקוקס בפרק בסדרה "המופע של בני היל".

וילקוקס לוהקה לאחד התפקידים הראשיים בסיטקום "Man About the House", ששודר מ-1973 עד 1976) בדמות כריסי פלאמר לצדו של ריצ'רד או'סאליבן בתפקיד רובין, השותף שלה לדירה. הסדרה שודרה במשך שש עונות, וצוות השחקנים הראשי השתתף גם בסרט הספין אוף. בשנים 1977 ו-1978 שיחקה בתפקיד אם חד-הורית בסדרה "מיס ג'ונס ובנה".

ב-1991 חזרה וילקוקס להופיע בקומדיית מצבים בתפקיד רוס וסט בסיטקום בשם "Fiddlers Three" לצדו של פיטר דייוויסון. אחר כך שיחקה בתפקיד אייווי סנדפורד בפיילוט של פרנק סיקנר "Blue Heaven" בערוץ 4. ב-1992 הפך הפיילוט לסדרת טלוויזיה. וילקוקס הופיעה במספר עונות של הסדרה "The Queen's Nose" (בשנים 1995 עד 2001), ובתפקידים קטנים בסרטי קולנוע בהם "Higher Mortals" (מ-1993) וסרטו של וודי אלן "סקופ" (מ-2006).

ב-27 באוקטובר 2006 הופיעה וילקוקס בסדרת הספין אוף של "על שוטים ואנשים" בשם "הדשא ירוק יותר" בתפקיד אחותה של מרלין. היא שיחקה בתפקיד נוסף ביקום של "על שוטים ואנשים", במיני-סדרה "אבנים וחטיפים" בדמות ויולט אשתו של אדוארד טרוטר (הסבא). ב-2007 הצטרפה וילקוקס לקאסט של הסדרה "אמרדייל" בתפקיד הילרי פוטס, אמה של לורל תומאס (בגילומה של שארלוט בלאמי).

ב-2008 גילמה וילקוקס את דמותה של בטי דייוויס במחזה "Whatever Happened to the Cotton Dress Girl?". ב-2010 שיחקה בתפקיד אמו של גיי במחזה "Canary".

בנובמבר 2010 הופיעה וילקוקס בתפקיד ראשי במחזה הרדיופוני של ה-BBC בשם "Following from the Front" ששודר לראשונה בנובמבר 2010, ובשידור חוזר בינואר 2015.

ב-2011 החלה וילקוקס לגלם את דמותה של פולין ג'ונסון, אמו של דן, בסדרת הדרמה הקומית של ערוץ Sky1 "משפחה וצרות אחרות". היא הופיעה בסדרה עד לסיומה ב-2017.

וילקוקס שיחקה בתפקיד אורח בסדרות טלוויזיה כגון "נשות הכדורגלנים", "הולבי סיטי" ו"עם הרגליים על הקרקע". היא לוהקה לתפקיד ליליאן בסיטקום "The Smoking Room" של ערוץ BBC Three.

ב-2014 כיכבה וילקוקס בסדרה הקומית "Boomers", ובשנה שאחר כך שיחקה בפרק בסדרה "עדיין פתוחים ברציפות".

ב-2017 החלה וילקוקס להופיע בעונה השנייה של סדרת הדרמה הקומית הבריטית "Living the Dream", בה משפחה מיורקשייר מגלה שהצלחה בחיים בארצות הברית מאתגרים יותר ממה שציפו.

בראשית אותה שנה השתתפה וילקוקס בעונה השלישית של הסיטקום השייקספירי "Upstart Crow" בכיכובו של דייוויד מיטשל שכתב בן אלטון.

ב-2017 שיחקה וילקוקס בפרק האחרון של הסדרה "משפחה וצרות אחרות" אחרי שבע שנים בה גילמה את דמותה של פולין ג'ונסון.

בתיאטרון שיחקה וילקוקס במחזה "What Shadows" מאת כריס האנן. ההצגה הועלתה בברמינגהם רפ, בתיאטרון ליסאום באדינבורו ובתיאטרון פארק בלונדון ב-2016 וב-2017.

עוד הופיעה בהפקות תיאטרון: "תקוות גדולות" (תיאטרון וודוויל); "Canary" (תיאטרון אברימן בליברפול / תיאטרון המפסטד); "Dreams of Violence" (תיאטרון סוהו) ובמחזה "כלוב העליזים" (תיאטרון פלייהאוס).

חיים אישיים
וילקוקס הייתה נשואה לשחקן דרק סיטון משנת 1969 ועד למותו ב-1979. בהמשך התחתנה עם נלסון "סקיפ" רידל, בנו של המוזיקאי נלסון רידל.

פילמוגרפיה
 שנה שם שם באנגלית תפקיד הערות 1969 The Wednesday Play לינדה בפרק "The Apprentices" 1969 קורוניישן סטריט Coronation Street ג'ניס לנגטון סדרת טלוויזיה (2 פרקים) 1969 Her Majesty's Pleasure ג'ניפר בוטומלי בפרק "All God's Chillun" 1969 Hadleigh לולי בפרק "Patron of the Arts" 1970 קייט Kate רוזמרי פלפס בפרק "The Love of Two Women" 1969–1970 The Dustbinmen נעמי סדרת טלוויזיה (3 פרקים) 1970 Biography הילדה בפרק "I Measured the Skies" 1971 ITV Sunday Night Drama ג'ולי בפרק "Turn of the Year: The Girl Upstairs" 1971 On the House בריל בגלי בפרק "Will the Real Harvey Micklethwaite Please Stand Up?" 1970–1971 The Lovers בריל בטרסבי סדרת טלוויזיה (13 פרקים) 1971 קו אונידין The Onedin Line אגנס בסקומב בפרק "Salvage" 1972 המופע של בני היל The Benny Hill Show קרול פוקס סדרת טלוויזיה (פרק אחד) 1971–1972 The Liver Birds גלוריה סדרת טלוויזיה 1972 Scene טריש בפרק "Quiet Afternoon" 1969, 1972 Z Cars ג'ואן / ננסי רוברטס סדרת טלוויזיה (3 פרקים) 1972 Thirty Minutes Worth סדרת טלוויזיה (פרק אחד) 1973 Full House שחקנית / אליס סדרת טלוויזיה (פרק אחד) 1973 The Lovers! בריל בטרסבי 1974 Man About the House כריסי פלאמר 1973–1976 Man About the House כריסי סדרת טלוויזיה 1977 The Cost of Loving תלמה ביינס בפרק "The Human Element" 1977–1978 Miss Jones and Son אליזבת ג'ונס סדרת טלוויזיה 1978 Play for Today מיס סלבי בפרק "The After-Dinner Joke" 1980 Peter Cook & Co. תפקידים שונים סרט טלוויזיה 1981 Crown Court לאונורה דייוויס בפרק "Leonora" 1985 The Bright Side סינתיה ברייט סדרת טלוויזיה 1985 Mrs. Capper's Birthday מורין סרט טלוויזיה 1988 Boon דורותי נורת' בפרק "Topspin" 1991 Fiddlers Three רוס וסט סדרת טלוויזיה 1992 Brookside אנג'לה הירי QC בפרק "Unlucky for Some" 1993 חדר מיון Casualty רוזלינד פיינטר בפרק "Getting Involved" 1993 The Higher Mortals מיס בירד 1994 Smokescreen שרה בין מיני-סדרה 1994 Blue Heaven אייווי סנדפורד סדרת טלוויזיה 1996 Life After Birth סילב סדרת טלוויזיה 1996 It Must Be Love איירין סרט טלוויזיה 1998 The Stalker's Apprentice אמא של מרקוס סרט טלוויזיה 1999 Peak Practice אמנדה בלייק בפרק "Alone" 1995–2001 The Queen's Nose גברת פרקר / אודרי סדרת טלוויזיה 2002 נשות הכדורגלנים Footballers' Wives מרגריט לסלט סדרת טלוויזיה (3 פרקים) 2002 הולבי סיטי Holby City הלן ג'ונסון בפרק "Touch and Go" 2004 The Afternoon Play קאתי יוז בפרק "Viva Las Blackpool" 2004 All About Me שילה בפרק "The First Mrs Craddock" 2005 עם הרגלים על הקרקע Down to Earth אשתו של פרנק בפרק "Trouble 'n' Strife" 2005 Murder in Suburbia ונדי ארצ'ר בפרק "Estate Agents" 2004–2005 חדר העישון The Smoking Room ליליאן סדרת טלוויזיה 2006 The Large Family לינדה לארג' סדרת טלוויזיה 2006 סקופ Scoop אישה במסיבת גן 2006 הדשא ירוק יותר The Green Green Grass פטוניה בפרק "Brothers and Sisters" 2006, 2011 רופאים Doctors סלנה מקינון / סו גילן סדרת טלוויזיה (2 פרקים) 2007 Outlaw אייריס ללא קרדיט 2007 Blue Murder ד"ר פמלה הליוול בפרק "Desperate Measures" 2007–2008 אמרדייל Emmerdale הילרי פוטס סדרת טלוויזיה 2008 A Touch of Frost גלוריה קולנגהם בפרק "Mind Games" 2010–2011 אבנים וחטיפים Rock & Chips ויי טרוטר 2012 Been Here for Days רות' סרט קצר 2013 תקוות גדולות Great Expectations מיס האווישם 2014 ג'ונתן קריק Jonathan Creek הייזל פרוסר בפרק "The Letters of Septimus Noone" 2015 עדיין פתוח ברציפות Still Open All Hours לינדה סדרת טלוויזיה (פרק אחד) 2014–2016 Boomers קרול סדרת טלוויזיה 2011–2017 משפחה וצרות אחרות Mount Pleasant פולין 2017 Living the Dream מורין סדרת טלוויזיה 2016–2017 Upstart Crow מרי שייקספיר סדרת טלוויזיה 2018 Girlfriends קרול סדרת טלוויזיה Moving On אגי בפרק "Lost" 2024 The Cleaner סו פרק: "The Committee"

קישורים חיצוניים

הערות שוליים

קטגוריה:שחקניות תיאטרון אנגליות
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1949
קטגוריה:בריטים שנולדו ב-1949